Source: https://rovaniemi.cloudnc.fi/fi-FI/Toimielimet/Koulutuslautakunta/Kokous_2282019/Osallisuus_ja_kuulemisprosessin_kaynnist(78030)
Timestamp: 2020-08-11 03:33:12+00:00

Document:
Osallisuus ja kuulemisprosessin käynnistäminen palveluverkkoon liittyen | Rovaniemi
Osallisuus ja kuulemisprosessin käynnistäminen palveluverkkoon liittyen
Koulutuslautakunta, kokous 22.8.2019
§ 100 Osallisuus ja kuulemisprosessin käynnistäminen palveluverkkoon liittyen
ROIDno-2019-2520
Rovaniemen kaupunkistrategia 2025 linjaa palveluiden järjestämisen ja palveluverkon yleiset periaatteet. Sen mukaisesti palveluverkko suunnitellaan vastaamaan palvelutarpeita toimintaympäristön muutokset kokonaisvaltaisesti huomioiden. Tähän liittyen palveluiden tarve ja sisältö ratkaisevat niiden toteutustavan. Palveluverkon suunnittelussa ja ennakoinnissa tulee huomioida käytettävissä olevat ennusteet palvelutarpeen muutoksista.
Palveluverkon kehittäminen esimerkiksi uusien monitoimitalojen kautta antaa mahdollisuuden kohdentaa käytössä olevia resursseja yhä enemmän opetukseen, mikäli koulurakennusten määrä vastaisi paremmin palvelutarvetta. Esimerkiksi Ylikylän monitoimitalon valmistuttua Nivankylän koulun toiminta voisi jatkua uusissa yhtenäiskouluissa Ylikylässä tai Sinetässä. Myös Kaukon koulun oppilaat voitaisiin huomioida jo nyt Ounasvaaran peruskoulun olemassa oleviin opetusryhmiin. Vikajärven koulun oppilasmäärä on laskenut edelleen ja oppilaat mahtuisivat Nivavaaran kouluun.
Taloussuunnitelman toteutuminen edellyttää palveluverkon tarkastelua ja mahdollisesti harventamista pienten yksiköiden osalta. Pienten yksikköjen käyttökustannukset vuodessa oppilasta kohden ovat keskitasoa korkeammat. Jatkossa pienille kouluille ei ole välttämättä taloudellisesti mahdollista osoittaa tavoitteiden toteuttamisen kannalta riittävää tuntiresurssia. Toiminnan liittäminen olemassa oleviin yksiköihin antaisi myös mahdollisuuden monipuolisempaan pedagogiseen toimintaan ja runsaampiin erityisopetuksen ja oppilashuollon tukitoimenpiteisiin. Oppilaan näkökulmasta myöskin koulumatkojen pidentyminen olisi kohtuullista ja selkeästi lain edellyttämissä rajoissa. Tarkastelussa otetaan huomioon koulujen rakennusten korjaustarve, oppilaskehitys ja mahdollisuus sijoittaa oppilaat muihin yksiköihin.
Yksiköiden käyttökustannukset / oppilas:
Vikajärvi 23 752 € / a,
Kauko 12 590 € / a
Nivankylä 8 779 € / a
Kaikki ala-asteet keskimäärin: 7369 € / a
Koulutuslautakunta päättää käynnistää osallisuusprosessin, jossa kuullaan asianosaisia Vikajärven, Kaukon ja, Nivankylän koulujen mahdollisen lakkauttamisen vuoksi.
Tiina Outila esitti, että koulutuslautakunta päättää ettei käynnistä osallisuusprosesseja Vikajärven, Kaukon ja Nivankylän koulujen mahdollisen lakkauttamisen vuoksi.
Ari Paldan kannatti esitystä.
Puheenjohtaja totesi, että koska oli tehty kannatettu toimialajohtajan esityksestä poikkeava esitys, suoritetaan äänestys.
Puheenjohtaja totesi, että toimialajohtajan esitys tuli koulutuslautakunnan päätökseksi.
Äänestys:Pohjaesitys jaa,
Tiina Outilan esitys ei: koulutuslautakunta päättää, ettei käynnistä osallisuusprosessia, Vikajärven, Kaukon ja, Nivankylän koulujen mahdollisen lakkauttamisen vuoksi.
Elina Holm, Veli-Matti Kilpimaa, Piia Hanni, Sanna Luoma, Pertti Lakkala
Tiina Outila, Antti Väänänen, Sakke Rantala, Marjatta Koivuranta, Ari Paldan
§ 93 Koulutuslautakunnan talouden toteuma 1.1.-31.7.2019
§ 94 Toimenpiteet vuoden 2019 talousarvion tasapainottamiseksi
§ 95 Ei julkinen
§ 96 Pohjois-Suomen hallinto-oikeuden päätös 01110/18/2206
§ 97 Pohjois-Suomen hallinto-oikeuden päätös 01109/18/2206
§ 98 Valtuustoaloite sairaalakoulun akuutit tilatarpeet saatava kuntoon
§ 99 Ounasvaaran lukion tilatarpeiden huomioiminen Redun kiinteistöstrategiassa
§ 101 Palveluiden stragisten tavoitteiden laatiminen

References: § 100

§ 93

§ 94

§ 95

§ 96

§ 97

§ 98

§ 99

§ 101